**Idioluutio** (engl. *Idiocracy*) on vuonna 2006 ensi-iltansa saanut yhdysvaltalainen komediallinen tieteiselokuva, jonka on ohjannut Mike Judge. Elokuva kertoo dystopisesta tulevaisuuden yhteiskunnasta, jossa on vallalla konsumerismi ja anti-intellektualismi. Elokuva ei saanut laajaa teatterijulkaisua, mutta siitä on myöhemmin tullut kultti-ilmiö.

Vuonna 2016 republikaanisen puolueen esivaalien ollessa käynnissä käsikirjoittaja Etan Cohen sanoi elokuvan olevan pelottavan lähellä vallitsevaa tilannetta.

Juoni
-----

Elokuvassa tavallinen sotilas Joe Bauers valitaan huippusalaiseen hallituksen projektiin. Hänet syväjäädytetään yhdessä prostituoitu Ritan kanssa. Kun he heräävät 500 vuotta myöhemmin, he ovat yhtäkkiä radikaalisti tyhmentyneen yhteiskunnan viisaimpia ihmisiä.

Näyttelijät
-----------

|  |  |  |
| --- | --- | --- |
|  Luke Wilson  | … |  Joe Bauers
  |
|  Maya Rudolph  | … |  Rita
  |
|  Dax Shepard  | … |  Frito
  |
|  Terry Crews  | … |  Presidentti Dwayne Elizondo Mountain Dew Herbert Camacho
  |
|  David Herman  | … |  Ulkoministeri
  |
|  Justin Long  | … |  Dr. Lexus
  |
|  Andrew Wilson  | … |  Beef Supreme
  |

Julkaisu
--------

Tuotantoyhtiö 20th Century Fox julkaisi elokuvan kaksi vuotta sen valmistumisen jälkeen vuonna 2006 suppeasti 130 teatterissa Yhdysvalloissa. Tuotantoyhtiö päätti olla myös esittämättä elokuvaa etukäteen kriitikoille ja siirtää elokuvan nopeasti DVD-markkinoille.

Vastaanotto
-----------

Elokuva on saanut kriitikoilta pääosin positiivisen vastaanoton. Rotten Tomatoes -sivuston mukaan 42 arvostelun perusteella laskettuna kriitikoiden arvosteluista 74 prosenttia oli positiivisia ja Metacritic-sivuston keräämä arvosana elokuvalle on 64, joka perustuu kahdeksaan arvosteluun.

Elokuvaa on kuitenkin myös kritisoitu eugeniikan hyväksymisestä.

Vuonna 2016 elokuva nousi uuteen suosioon, kun sen juonesta alettiin vetää yhtymäkohtia senhetkisiin tapahtumiin republikaanien esivaalien alla. Elokuvan ohjanneelta Mike Judgelta kysyttiin, ennustiko hän tulevaisuuden elokuvallaan, mihin hän vastasi: "en ole profeetta, minulla heitti 490 vuodella". Donald Trumpin noustua presidentiksi vertaukset elokuvaan jatkuivat.

Lähteet
-------

1. ↑  Walker, Rob: This Joke’s for You *New York Times*.  4.5.2008. Viitattu 17.5.2016. (englanniksi)
2. 1 2  Johnson, Adam: "Idiocracy’s" curdled politics: The beloved dystopian comedy is really a celebration of eugenics *AlterNet*.  5.3.2016. Salon. Viitattu 17.5.2016. (englanniksi)
3. ↑  Mitchell, Dan: Shying Away From Degeneracy *New York Times*.  9.9.2006. Viitattu 17.5.2016. (englanniksi)
4. ↑  Idiocracy (2006) Rotten Tomatoes.  (englanniksi)
5. ↑  Idiocracy Reviews Metacritic.  (englanniksi)
6. ↑  We Have Become an Idiocracy *TIME*.  12.5.2016. Viitattu 25.3.2024. (englanniksi)
7. ↑  Wilstein, Matt: Mike Judge: Trump Makes ‘Idiocracy’ Look ‘Optimistic’ *The Daily Beast*.  14.8.2017. Viitattu 25.3.2024. (englanniksi)
8. ↑  Trump's Idiocracy: The New Paradigm Of Fools *HuffPost*.  2.4.2017. Viitattu 25.3.2024. (englanniksi)
9. ↑  Buckmaster, Luke: Idiocracy: a disturbingly prophetic look at the future of America – and our era of stupidity *The Guardian*.  18.7.2021. Viitattu 25.3.2024. (englanniksi)

Aiheesta muualla
----------------

* *Idioluutio* Internet Movie Databasessa. (englanniksi)
* *Idioluutio* Elonet.